پدمنی

پدمنی نے 16 سال کی عمر میں  اپنے کیریئر کا آغاز ہندی فلم کلپنا (1948) میں بطور ڈانسر کیا Padmini Ramachandran – Indian Actress and Dancer – Obituary ۔ انھوں نے تقریباََ 30 سال تک 250 کے قریب فلموں میں کام کیا۔ پدمنی نے ہندوستانی فلم میں متعدد مشہور اداکاروں کے ساتھ کام کیا ، جن میں سیواجی گنیسن ، ایم جی رام چندرن ، این ٹی راما راؤ ، راج کپور ، شمی کپور ، پریم نذیر ، راجکمار ، جیمنی گنیسن اور ایس ایس راجندرن شامل ہیں۔ وہ سیواجی گنیسن کے ساتھ 59 فلموں میں نظر آئیں۔وہ زیادہ تر تامل فلموں میں اداکاری کرتی تھیں۔ ان کی دو بہنیں للیتا اور راگنی بھی فلمی اداکارہ اور رقاصائیں تھیں اور یہ تینوں بہنیں ٹراونکور بہنیں کہلاتی تھیں ۔

 ابتدائی زندگی 
جنوبی بھارت اور ماضی کی مشہور بالی وڈ اداکارہ۔ تھرو اننتا پورم میں پیدا ہوئیں۔ انھوں نے کلاسیکی رقص میں مہارت حاصل کی۔ اپنے فلمی سفر کا آغاز انھوں نے جنوبی بھارت کی فلموں سے کیا۔ انھوں نے تمل، ملیالم، تیلگو اور کنڑ زبانوں میں کئی کامیاب فلمیں کیں۔ لیکن بالی وڈ کی شہرت انھیں ممبئی کھینچ لائی۔

 فلمی کیریئر 
ایزائی پدم پڈو ، جو سن 1950 میں ریلیز ہوئی ، ان کی تامل میں پہلی فلم تھی۔ سیواجی گنیسن کے ساتھ ان کی رفاقت کا آغاز 1952 میں پانام سے ہوا تھا۔ ان کی کچھ مشہور تامل فلموں میں سمورنا رامائنم (1958 کی فلم) ، تھانگا پدھومائی ، انبو ، کٹو روزا ، تھلنا موہنمبل ، ویتنام ویڈو ، ایدر پارادھاٹھو ، منگیئر تھلکم اور پوو پوچوڈاوا شامل ہیں۔ ان کی کچھ مشہور ملیالم فلموں میں پرسننا ، ، واواہیتھا ، ادھیاپیکا ، کمارا سمبھوم ، نوکیتھدوراتھو کننم ناٹو ، واستھوہرہ اور ڈولر شامل ہیں۔

بالی ووڈ کی دو مشہور فلموں میں ان کا جوڑی راج کپور کے ساتھ بہت مقبول ہوئیں؛ میرا نام جوکر اور جس دیش میں گنگا بہتی ہے۔ پدمنی نے راج کپور کے ساتھ ایک اور فلم عاشق (1962) بھی کی۔ ان کی دیگر بالی ووڈ فلموں میں امردیپ (1958 )، پائل (1957)، افسانہ (1966) ، واسنا (1968) ، چندا اور بجلی (1969) اور بابو بھائی مسٹری کی مہابھارت (1965) شامل ہیں۔ 

1957 میں انھوں نے بالی وڈ فلم میں بننے والی فلم 'پائل' میں کام کیا۔ اس کے بعد وہ بابو بھائی مستری کی فلم مہابھارت کی ہیروئین بنیں لیکن انھیں زیادہ شہرت راج کپور کی فلم جس دیش میں گنگا بہتی ہے سے ملی جس میں ان کے حسن کے ساتھ ان کے کلاسیکی رقص نے لوگوں کو دیوانہ بنا دیا۔ راجکپور کے ساتھ انھوں نے فلم میرا نام جوکر میں بھی کام کیا۔راج کپور کے علاوہ پدمنی نے راج کمار اور دیو آنند کے ساتھ بھی فلمیں کیں۔

 شادی اور امریکا ہجرت 
رامچندرن کے ساتھ شادی کے بعد انھوں نے فلموں کو خیر باد کہہ دیا اور امریکا جا بسیں۔فلمیں چھوڑنے کے بعد بھی رقص کو وہ اپنی زندگی سے نہیں نکال سکیں اور 1977ء میں انھوں نے نیو جرسی میں پدمنی سکول آف فائن آرٹس کی بنیاد ڈالی۔ یہاں انڈین کلاسیکی رقص کی تعلیم دی جاتی ہے، اس اسکول کا شمار امریکا کے بڑے اور قدیم اسکول میں کیا جاتا ہے۔

پدمنی کا انتقال چنئی (مدراس )میں دل کا دورہ پڑنے سے ہوا۔

 حوالہ جات 

زمرہ:اکیسویں صدی کی بھارتی اداکارائیں
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:بھارتی ٹیلی ویژن اداکارائیں
زمرہ:تریوینڈرم کی اداکارائیں
زمرہ:تمل سنیما کی اداکارائیں
زمرہ:تمل ٹیلی ویژن کی اداکارائیں
زمرہ:تیلگو سنیما کی اداکارائیں
زمرہ:فلم فیئر فاتحین
زمرہ:ملیالم فلمی اداکارائیں
زمرہ:ملیالم ٹیلی ویژن کی اداکارائیں
زمرہ:مملکت تراونکور کی خواتین
زمرہ:مملکت تراونکور کی شخصیات
زمرہ:ہندی سنیما کی اداکارائیں
زمرہ:ہندی ٹیلی ویژن کی اداکارائیں
زمرہ:1932ء کی پیدائشیں
زمرہ:2006ء کی وفیات
زمرہ:بھارتی رقاص
زمرہ:بھارتی شخصیات
زمرہ:فلمی اداکار
زمرہ:خواتین